text: Syddansk kommune er bedst til at undgå restskat
  12 november 2018 kl. 21.00
  Borgerne i Kolding Kommune er de bedste i hele landet til at slippe for irriterende restskat.
  Nyt hus, nyt job eller skilsmisse. Det er nogle af de væsentlige ændringer i livet, der påvirker forskudsopgørelsen fra SKAT.
  Tirsdag ligger forskudsopgørelsen klar til omkring 5,1 millioner borgere. Og en korrekt udfyldt forskudsopgørelse er ifølge SKAT den bedste måde at undgå en uventet restskat. Derfor er det en god idé at bruge 10 minutter på at tjekke den.
  Lotte Dige Toft, kontorchef, Skattestyrelsen: "Det er især vigtigt at tjekke forskudsopgørelsen, hvis der er sket væsentlige ændringer i ens liv."
  Det kan borgerne i Kolding Kommune tale med om. For de er de bedste i hele landet til at undgå restskat.
  
  18,1 procent fik smæk
  I foråret oplevede kun 18,1 procent at få besked om, at de skulle betale restskat. Det fremgår af en opgørelse fra Skattestyrelsen.
  I den modsatte ende ligger Syddjurs Kommune, hvor 31,7 procent fik et skattesmæk.
  - Det er især vigtigt at tjekke forskudsopgørelsen, hvis der er sket væsentlige ændringer i ens liv. For eksempel kan en ny bolig betyde nye renteudgifter og ejendomsværdiskat. Et nyt job kan betyde mere i løn og ændret kørselsfradrag, forklarer Lotte Dige Toft, der er kontorchef i Skattestyrelsen.
  - Hvis man ikke får tjekket og eventuelt ændret sin forskudsopgørelsen, kan man ende med en restskat, man ikke havde forudset.
  Årets første lønseddel, januarlønnen, er der, hvor man første gang kan se konsekvensen af forskudsopgørelsen. For nogle kan det betyde tusinder af kroner i forskel.
  Derfor er det vigtig allerede nu at tjekke, om forskudsopgørelsen er korrekt. Du kan for eksempel tage fradragstesten på skat.dk/fradragstest.
  Tjek din forskudsopgørelse, hvis:
  Du går op eller ned i lønDu begynder at få pension eller efterløn eller begynder eller stopper med at få SUDu begynder eller stopper med at få kørselsfradrag - eller det ændresDu får eller stopper med at have fradrag for renteudgifterDu køber eller sælger boligDu starter virksomhedDu bliver gift eller skilt Kilde: Skattestyrelsen
  
  